Hieronymus Bock - Wikipedia, a enciclopedia libre
Hieronymus Bock, tamén coñecido como Jerome Bock ou como Hieronymus Tragus, nado en 1498 e finado o 21 de febreiro de 1554, foi un botánico, médico e ministro luterano alemán.
3 de marzo de 1554
botánico, ministro, entomologista e médico
Amorodeira tirada de Kreütter Büch, de Bock (debuxo de David Kandel).
Como botánico, comenzou a transición da botánica medieval á científica moderna, clasificando as plantas segundo a súa relación ou semellanza. A súa obra de 1546 Kreuterbuch ou "herbario" foi ilustrada polo artista David Kandel. No mundo do viño, Bock foi o primeiro en usar a palabra moderna Riesling ,en 1552, en que a mencionou no seu Neu Kreuterbuch.[1]
Os detalles da súa vida son incompletos, particularmente respecto á súa formación académica. En 1519 inscribiuse na universidade de Heidelberg. En 1523 casou con Eva Victor.
Durante nove anos foi o custodio dos documentos do Palatinado, en Zweibrücken. Posibelmente nesta época orixinouse o seu interese pola botánica. En 1532 converteuse no médico do príncipe, e recibiu un posto de por vida como ministro luterano nunha aldea próxima (Hornbach) onde permaneceu até a súa morte en 1554.
A primeira edición do seu Kräutterbuch (literalmente, libro de plantas) apareceu en 1539 sen ilustrar. Os seus obxectivos eran describir as plantas alemás, incluíndo os seus nomes, características e aplicacións médicas. En lugar de seguir a Dioscórides, como era tradicional, desenvolveu o seu propio sistema de clasificación de 700 plantas. Bock viaxou, ao parecer, extensamente por Alemaña observando as plantas, xa que no seu libro inclúe observacións ecolóxicas e corolóxicas.
Charles Plumier dedicoulle un xénero de euforbiáceas, Tragia.
Albrecht von Haller dedicoulle un xénero de poáceas, Tragus.
A abreviatura H. Bock emprégase para indicar a Hieronymus Bock como autoridade na descrición e clasificación científica dos vexetais´
↑ Oz Clarke (2001): The enciclopaedia of Grapes. ISBN 0-15-100714-4 páx. 192
Commons ten máis contidos multimedia sobre: Hieronymus Bock
Duane Isely (1994): One hundred and one botanists. Iowa State University Press.
Kräutterbuch dixitalizado, Université Louis Pasteur de Estrasburgo.
Cicinnati Historical Society. Hiernonymus Bock (en inglés)
Traído desde "https://gl.wikipedia.org/w/index.php?title=Hieronymus_Bock&oldid=4975425"
Última edición o 4 de novembro de 2018 ás 17:12